2013.gada 2.jūlijā Rīkojums Nr.300

Rīgā (prot. Nr.37 13.§)

**Par nekustamo īpašumu "V7" un "V9" Iecavas novadā nodošanu**

**Iecavas novada pašvaldības īpašumā**

1. Saskaņā ar likuma "Par zemes reformas pabeigšanu lauku apvidos" 6.pantu un Publiskas personas mantas atsavināšanas likuma 43.pantu un pārejas noteikumu 3.punktu atļaut Satiksmes ministrijai bez atlīdzības nodot Iecavas novada pašvaldības īpašumā šādus valstij piekrītošos nekustamos īpašumus:

1.1. nekustamo īpašumu "V7" (nekustamā īpašuma kadastra Nr. 4064 010 3388) – zemes vienību 1,15 ha platībā (zemes vienības kadastra apzīmējums 4064 010 2751) un uz tās izbūvēto inženierbūvi – valsts vietējā autoceļa V7 "Baloži–Plakanciems–Iecava" posmu 28,6.–29,4.km;

1.2. nekustamo īpašumu "V9" (nekustamā īpašuma kadastra Nr. 4064 010 3389) – zemes vienību 2,13 ha platībā (zemes vienības kadastra apzīmējums 4064 010 2749) un zemes vienību 1,36 ha platībā (zemes vienības kadastra apzīmējums 4064 010 2750) un uz tām izbūvēto inženierbūvi – valsts vietējā autoceļa V9 "Iecava–Baldone–Daugmale" posmu 0,0.–1,9.km.

2. Iecavas novada pašvaldībai saskaņā ar Publiskas personas mantas atsavināšanas likuma 42.panta pirmo daļu šā rīkojuma 1.punktā minētos valstij piekrītošos nekustamos īpašumus:

2.1. izmantot pašvaldības autonomās funkcijas nodrošināšanai – gādāt par pašvaldības administratīvās teritorijas labiekārtošanu un sanitāro tīrību (ielu un ceļu rekonstruēšana un uzturēšana);

2.2. bez atlīdzības nodot valstij, ja tie vairs netiek izmantoti šā rīkojuma 2.1.apakšpunktā minētās funkcijas nodrošināšanai.

Ministru prezidents Valdis Dombrovskis

Satiksmes ministrs Anrijs Matīss